Odločba Komisije z dne 21/05/2021 o razglasitvi združljivosti koncentracije s skupnim trgom (Zadeva št. COMP/M.10245 - TA ASSOCIATES / PARTNERS GROUP / UNIT4) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/05/2021 o razglasitvi združljivosti koncentracije s skupnim trgom (Zadeva št. COMP/M.10196 - MAGNA / LGE / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/05/2021 o razglasitvi združljivosti koncentracije s skupnim trgom (Zadeva št. COMP/M.10257 - CLEARLAKE / TA ASSOCIATES / INFOGIX) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 20/05/2021 o razglasitvi združljivosti koncentracije s skupnim trgom (Zadeva št. COMP/M.10224 - OTPP / NIKKY INVESTMENTS / LOGOPLASTE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/05/2021 o razglasitvi združljivosti koncentracije s skupnim trgom (Zadeva št. COMP/M.10177 - REPSOL / SUEZ / ECOPLANTA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/05/2021 o razglasitvi združljivosti koncentracije s skupnim trgom (Zadeva št. COMP/M.10253 - COLONY CAPITAL / GOLDMAN SACHS / JAPAN JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/05/2021 o razglasitvi združljivosti koncentracije s skupnim trgom (Zadeva št. COMP/M.10242 - MELITTA / HUBERT BURDA MEDIA / ROAST MARKET) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


Odločba Komisije z dne 21/05/2021 o razglasitvi združljivosti koncentracije s skupnim trgom (Zadeva št. COMP/M.10254 - APAX PARTNERS / RODENSTOCK) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Političnega in varnostnega odbora (SZVP) 2021/868 z dne 20. maja 2021 o podaljšanju mandata vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM UKRAINE/1/2021)

text:
                  31.5.2021

                  SL

                  Uradni list Evropske unije

                  L 191/2

         SKLEP POLITIČNEGA IN VARNOSTNEGA ODBORA (SZVP) 2021/868
         z dne 20. maja 2021
         o podaljšanju mandata vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM UKRAINE/1/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (1) in zlasti člena 7(1) Sklepa,
         ob upoštevanju naslednjega:

                     (1)

                     Politični in varnostni odbor (PVO) je na podlagi Sklepa 2014/486/SZVP pooblaščen, da v skladu s členom 38 Pogodbe sprejme ustrezne odločitve glede izvajanja političnega nadzora in strateškega vodenja svetovalne misije Evropske unije za reformo sektorja civilne varnosti v Ukrajini (EUAM Ukraine), vključno z odločitvijo o imenovanju vodje misije.

                     (2)

                     PVO je 4. junija 2019 sprejel Sklep (SZVP) 2019/992 (2) s katerim je za vodjo misije za obdobje od 1. julija 2019 do 30. junija 2020 imenoval Anttija HARTIKAINENA.

                     (3)

                     Svet je 8. junija 2020 sprejel Sklep (SZVP) 2020/754 (3) o podaljšanju mandata Anttija HARTIKAINENA kot vodje misije EUAM Ukraine do 31. maja 2021.

                     (4)

                     Svet je 20. maja 2021 sprejel Sklep (SZVP) 2021/813 (4) o podaljšanju mandata EUAM Ukraine do 31. maja 2024.

                     (5)

                     Visoki predstavnik Unije za zunanje zadeve in varnostno politiko je predlagal, da se mandat Anttija HARTIKAINENA kot vodje misije EUAM Ukraine podaljša za obdobje od 1. junija 2021 do 31. maja 2022 –

               SPREJEL NASLEDNJI SKLEP:

            Člen 1
            Mandat Anttija HARTIKAINENA kot vodje misije Evropske unije za reformo sektorja civilne varnosti v Ukrajini (EUAM Ukraine) se podaljša do 31. maja 2022.

            Člen 2
            Ta sklep začne veljati na dan sprejetja.
            Uporablja se od 1. junija 2021.

            V Bruslju, 20. maja 2021

                  Za Politični in varnostni odbor

                  predsednica

               S. FROM-EMMESBERGER

            (1)  UL L 217, 23.7.2014, str. 42.

            (2)  Sklep Političnega in varnostnega odbora (SZVP) 2019/992 z dne 4. junija 2019 o imenovanju vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM Ukraine/1/2019) (UL L 160, 18.6.2019, str. 24).

            (3)  Sklep Sveta (SZVP) 2020/754 z dne 8. junija 2020 o podaljšanju mandata vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (UL L 179 I, 9.6.2020, str. 1).

            (4)  Sklep Sveta (SZVP) 2021/813 z dne 20. maja 2021 o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine) (UL L 180, 21.5.2021, str. 149).


title: Sklep Evropske centralne banke (EU) 2021/874 z dne 26. maja 2021 o spremembi Sklepa (EU) 2019/1743 o obrestovanju imetij presežnih rezerv in nekaterih vlog (ECB/2021/25)

text:
                  31.5.2021

                  SL

                  Uradni list Evropske unije

                  L 191/43

         SKLEP EVROPSKE CENTRALNE BANKE (EU) 2021/874
         z dne 26. maja 2021
         o spremembi Sklepa (EU) 2019/1743 o obrestovanju imetij presežnih rezerv in nekaterih vlog (ECB/2021/25)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
         ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1 in členov 17 do 19 Statuta,
         ob upoštevanju naslednjega:

                     (1)

                     Izvedbeni sklep Komisije C(2021) 2502 final z dne 14. aprila 2021 o določitvi potrebne ureditve za upravljanje izposojanja v skladu s Sklepom Sveta (EU, Euratom) 2020/2053 in dajanja posojil v zvezi s posojili, odobrenimi v skladu s členom 15 Uredbe (EU) 2021/241 Evropskega parlamenta in Sveta (1), med drugim določa upravljanje izposojanja v okviru instrumenta NextGenerationEU, ki je bil sprejet za financiranje pobud za okrevanje po krizi zaradi COVID-19 ob hkratnem olajšanju zelenega in digitalnega prehoda gospodarstva Unije.

                     (2)

                     Svet ECB meni, da bi bilo treba bonitetna denarna imetja, ki se hranijo na namenskem računu pri Evropski centralni banki (ECB) v skladu s členom 13(2) Izvedbenega sklepa C(2021) 2502 final, izvzeti iz uporabe negativnih obrestnih mer.

                     (3)

                     V skladu s členom 22 Izvedbenega sklepa C(2021) 2502 final se operacije izposojanja, upravljanja dolga in dajanja posojil v okviru NextGenerationEU ne bodo izvajale do datuma začetka veljavnosti Sklepa Sveta (EU, Euratom) 2020/2053. Ker pa se pričakuje, da se bodo operacije izposojanja, upravljanja dolga in dajanja posojil v okviru NextGenerationEU začele izvajati junija 2021, je treba pripraviti pravni okvir ECB za tako izvajanje in je zato primerno spremeniti Sklep (EU) 2019/1743 (ECB/2019/31) pred datumom začetka veljavnosti Sklepa Sveta (EU, Euratom) 2020/2053, da se določijo taka izvzetja. Ta sklep bi zato moral začeti veljati brez odlašanja.

                     (4)

                     Zato je treba Sklep (EU) 2019/1743 (ECB/2019/31) ustrezno spremeniti –

               SPREJEL NASLEDNJI SKLEP:

            Člen 1
            Sprememba
            Člen 2 Sklepa (EU) 2019/1743 (ECB/2019/31) se nadomesti z naslednjim:

                  „Člen 2
                  Obrestovanje nekaterih vlog pri ECB

                     1.   Računi, ki se vodijo pri ECB v skladu s Sklepom ECB/2003/14 Evropske centralne banke (*1), Sklepom ECB/2010/31 Evropske centralne banke (*2), Sklepom ECB/2010/17 Evropske centralne banke (*3) in Uredbo Sveta (EU) 2020/672 (*4), se še naprej obrestujejo po obrestni meri mejnega depozita. Toda, kadar morajo biti v skladu s pravnimi ali pogodbenimi pravili, ki veljajo za zadevni sistem, na teh računih položene vloge pred datumom, na katerega se mora izvršiti plačilo, se te vloge v obdobju do datuma plačila obrestujejo po obrestni meri nič odstotkov ali po obrestni meri mejnega depozita, in sicer po tisti, ki je višja.

                     2.   Namenski račun, ki se vodi pri ECB v skladu s členom 13(2) Izvedbenega sklepa Komisije C(2021) 2502 final z dne 14. aprila 2021 o določitvi potrebne ureditve za upravljanje izposojanja v skladu s Sklepom Sveta (EU, Euratom) 2020/2053 in dajanja posojil v zvezi s posojili, odobrenimi v skladu s členom 15 Uredbe (EU) 2021/241 Evropskega parlamenta in Sveta (*5), za namene bonitetnih denarnih imetij, kakor je navedeno v navedenem členu, se obrestuje po obrestni meri nič odstotkov ali po obrestni meri mejnega depozita, in sicer po tisti, ki je višja, razen kadar skupni znesek vlog na tem namenskem računu presega 20 milijard EUR, v tem primeru se namreč presežni znesek obrestuje po obrestni meri mejnega depozita.

            Člen 2
            Začetek veljavnosti
            Ta sklep začne veljati dan po objavi v Uradnem listu Evropske unije.

            V Frankfurtu na Majni, 26. maja 2021

                  Za Svet ECB

                  predsednica ECB

               Christine LAGARDE

            (1)  C(2021) 2502 final.


title: Sklep Sveta (EU) 2021/878 z dne 26. maja 2021 o imenovanju člana Odbora regij na predlog Zvezne republike Nemčije

text:
                  1.6.2021

                  SL

                  Uradni list Evropske unije

                  L 192/13

         SKLEP SVETA (EU) 2021/878
         z dne 26. maja 2021
         o imenovanju člana Odbora regij na predlog Zvezne republike Nemčije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju Sklepa Sveta (EU) 2019/852 z dne 21. maja 2019 o določitvi sestave Odbora regij (1),
         ob upoštevanju predloga nemške vlade,
         ob upoštevanju naslednjega:

                     (1)

                     V skladu s členom 300(3) Pogodbe je Odbor regij sestavljen iz predstavnikov regionalnih in lokalnih skupnosti, ki so bodisi izvoljeni v regionalne ali lokalne skupnosti ali pa so politično odgovorni izvoljeni skupščini.

                     (2)

                     Svet je 10. decembra 2019 sprejel Sklep (EU) 2019/2157 (2) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025.

                     (3)

                     Zaradi odstopa Floriana HERRMANNA se je sprostilo mesto člana Odbora regij.

                     (4)

                     Nemška vlada je za članico Odbora regij za preostanek mandata, ki se izteče 25. januarja 2025, predlagala Melanie HUML, ki je izvoljena predstavnica regionalnega izvršnega organa (Staatsministerin, Bayerische Staatsregierung) –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2025, se za članico Odbora regij imenuje Melanie HUML, ki je izvoljena predstavnica regionalnega izvršnega organa (Staatsministerin, Bayerische Staatsregierung).

            Člen 2
            Ta sklep začne veljati na dan sprejetja.

            V Bruslju, 26. maja 2021

                  Za Svet

                  predsednica

               M. do C. ANTUNES

            (1)  UL L 139, 27.5.2019, str. 13.

            (2)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).


title: Sklep (EU) 2021/885 Evropskega parlamenta in Sveta z dne 20. maja 2021 o uporabi Solidarnostnega sklada Evropske unije za pomoč Grčiji in Franciji v zvezi z naravnimi nesrečami ter Albaniji, Avstriji, Belgiji, Češki, Črni gori, Estoniji, Franciji, Grčiji, Hrvaški, Irski, Italiji, Latviji, Litvi, Luksemburgu, Madžarski, Nemčiji, Portugalski, Romuniji, Srbiji in Španiji v zvezi z izrednimi razmerami v javnem zdravju

text:
                  2.6.2021

                  SL

                  Uradni list Evropske unije

                  L 194/40

         SKLEP (EU) 2021/885 EVROPSKEGA PARLAMENTA IN SVETA
         z dne 20. maja 2021
         o uporabi Solidarnostnega sklada Evropske unije za pomoč Grčiji in Franciji v zvezi z naravnimi nesrečami ter Albaniji, Avstriji, Belgiji, Češki, Črni gori, Estoniji, Franciji, Grčiji, Hrvaški, Irski, Italiji, Latviji, Litvi, Luksemburgu, Madžarski, Nemčiji, Portugalski, Romuniji, Srbiji in Španiji v zvezi z izrednimi razmerami v javnem zdravju
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4(3) Uredbe,
         ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev (2) in zlasti točke 10 Medinstitucionalnega sporazuma,
         ob upoštevanju predloga Evropske komisije,
         ob upoštevanju naslednjega:

                     (1)

                     Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalstvom regij, ki so jih prizadele večje ali regionalne naravne nesreče ali izredne razmere večjih razsežnosti v javnem zdravju.

                     (2)

                     Sredstva sklada ne smejo preseči zgornjih mej, kot so določene v členu 9 Uredbe Sveta (EU, Euratom) 2020/2093 (3). V skladu s členom 9(2) in (4) navedene uredbe se lahko iz sklada iz naslova dodelitve za leto 2021 do 1. septembra 2021 uporabi največ 477 543 750 EUR. V skladu s členom 4a(4) Uredbe (ES) št. 2012/2002 je bilo v splošnem proračunu za proračunsko leto 2021 za plačilo predplačil (v obveznostih in plačilih) predvidenih 50 000 000 EUR. Poleg tega do konca leta 2020 iz naslova dodeljenih sredstev ni bil porabljen znesek v višini 47 981 598 EUR, ki se prenese v leto 2021. Zato je na tej točki v okviru Solidarnostnega sklada EU v letu 2021 na voljo največ 525 525 348 EUR, kar je dovolj, da se pokrijejo potrebe v okviru tega sklepa.

                     (3)

                     Grčija je 29. oktobra 2020 vložila vlogo za uporabo sklada po poplavah v regiji Sterea Ellada avgusta 2020.

                     (4)

                     Grčija je 9. decembra 2020 vložila vlogo za uporabo sklada po škodi, ki jo je septembra 2020 povzročil ciklon Ianos, ki je prizadel regije Ionia Nisia, Sterea Ellada, Ditiki Ellada, Thessalia in Peloponnisos.

                     (5)

                     Grčija je 22. januarja 2021 vložila vlogo za uporabo sklada po potresu, ki je oktobra 2020 prizadel otoke Samos, Ikarija and Hios.

                     (6)

                     Francija je 21. decembra 2020 vložila vlogo za uporabo sklada po škodi, ki jo je oktobra 2020 povzročilo neurje Alex v regiji Provansa - Alpe - Azurna obala.

                     (7)

                     Albanija, Avstrija, Belgija, Češka, Črna gora, Estonija, Francija, Grčija, Hrvaška, Irska, Italija, Latvija, Litva, Luksemburg, Madžarska, Nemčija, Portugalska, Romunija, Srbija in Španija so do 24. junija 2020 vložile vloge za uporabo sklada v zvezi z izrednimi razmerami večjih razsežnosti v javnem zdravju, ki jih je povzročila pandemija COVID-19 v začetku leta 2020.

                     (8)

                     Vloge navedenih držav izpolnjujejo pogoje za izplačilo finančnega prispevka iz sklada v skladu s členom 4 Uredbe (ES) št. 2012/2002.

                     (9)

                     Zato bi bilo treba sklad uporabiti za zagotovitev finančnega prispevka Grčiji in Franciji v zvezi z naravnimi nesrečami ter Albaniji, Avstriji, Belgiji, Češki, Črni gori, Estoniji, Franciji, Grčiji, Irski, Italiji, Latviji, Litvi, Luksemburgu, Madžarski, Nemčiji, Portugalski, Romuniji, Srbiji in Španiji v zvezi z izrednimi razmerami večjih razsežnosti v javnem zdravju.

                     (10)

                     Ker za Hrvaško že izplačano predplačilo presega končni znesek pomoči, dodatni znesek ne bo izplačan, neupravičeno izplačani del predplačila pa bo izterjan v skladu s členom 4a Uredbe (ES) št. 2012/2002.

                     (11)

                     Da bi se lahko sredstva sklada čim prej uporabila, bi bilo treba ta sklep uporabljati od datuma sprejetja –

               SPREJELA NASLEDNJI SKLEP:

            Člen 1
            V okviru splošnega proračuna Unije za proračunsko leto 2021 se v zvezi z naravnimi nesrečami izplačajo naslednja sredstva Solidarnostnega sklada Evropske unije v odobritvah za prevzem obveznosti in odobritvah plačil:

                        (a)

                        znesek v višini 3 300 100 EUR se zagotovi Grčiji v zvezi s poplavami v regiji Sterea Ellada, vključno z zneskom 330 010 EUR v obliki predplačila;

                        (b)

                        znesek v višini 21 588 519 EUR se zagotovi Grčiji v zvezi s ciklonom Ianos, vključno z zneskom 2 158 852 EUR v obliki predplačila;

                        (c)

                        znesek v višini 2 531 301 EUR se zagotovi Grčiji v zvezi s potresom na otokih Samos, Hios in Ikarija, vključno z zneskom 253 131 EUR v obliki predplačila;

                        (d)

                        znesek v višini 59 325 000 EUR se zagotovi Franciji v zvezi z neurjem Alex, vključno z zneskom 5 932 500 EUR v obliki predplačila.

            Člen 2
            V okviru splošnega proračuna Unije za proračunsko leto 2021 se v zvezi z izrednimi razmerami večjih razsežnosti v javnem zdravju izplačajo naslednja sredstva Solidarnostnega sklada Evropske unije v odobritvah za prevzem obveznosti in odobritvah plačil:

                        (a)

                        znesek v višini 905 271 EUR se zagotovi Albaniji;

                        (b)

                        znesek v višini 31 755 580 EUR se zagotovi Avstriji;

                        (c)

                        znesek v višini 37 298 777 EUR se zagotovi Belgiji;

                        (d)

                        znesek v višini 17 373 205 EUR se zagotovi Češki;

                        (e)

                        znesek v višini 3 588 755 EUR se zagotovi Estoniji;

                        (f)

                        znesek v višini 91 365 053 EUR se zagotovi Franciji;

                        (g)

                        znesek v višini 13 648 386 EUR se zagotovi Nemčiji;

                        (h)

                        znesek v višini 3 994 022 EUR se zagotovi Grčiji;

                        (i)

                        znesek v višini 13 136 857 EUR se zagotovi Madžarski;

                        (j)

                        znesek v višini 20 480 330 EUR se zagotovi Irski;

                        (k)

                        znesek v višini 76 271 930 EUR se zagotovi Italiji;

                        (l)

                        znesek v višini 1 177 677 EUR se zagotovi Latviji;

                        (m)

                        znesek v višini 2 828 291 EUR se zagotovi Litvi;

                        (n)

                        znesek v višini 2 857 025 EUR se zagotovi Luksemburgu;

                        (o)

                        znesek v višini 199 505 EUR se zagotovi Črni gori;

                        (p)

                        znesek v višini 18 039 670 EUR se zagotovi Portugalski;

                        (q)

                        znesek v višini 13 926 870 EUR se zagotovi Romuniji;

                        (r)

                        znesek v višini 11 968 276 EUR se zagotovi Srbiji;

                        (s)

                        znesek v višini 36 639 441 EUR se zagotovi Španiji.

            Člen 3
            Ta sklep začne veljati na dan objave v Uradnem listu Evropske unije.

            Uporablja se od 20. maja 2021.
            V Bruslju, 20. maja 2021

                  Za Evropski parlament

                  predsednik

               D. M. SASSOLI

                  Za Svet

                  predsednica

               A. P. ZACARIAS

            (1)  UL L 311, 14.11.2002, str. 3.

            (2)  UL L 433 I, 22.12.2020, str. 28.

            (3)  Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L 433 I, 22.12.2020, str. 11).


title: Sklep (EU) 2021/886 Evropskega parlamenta in Sveta z dne 20. maja 2021 o uporabi sredstev Evropskega sklada za prilagoditev globalizaciji na podlagi vloge Estonije – EGF/2020/002 EE/Estonia Tourism

text:
                  2.6.2021

                  SL

                  Uradni list Evropske unije

                  L 194/43

         SKLEP (EU) 2021/886 EVROPSKEGA PARLAMENTA IN SVETA
         z dne 20. maja 2021
         o uporabi sredstev Evropskega sklada za prilagoditev globalizaciji na podlagi vloge Estonije – EGF/2020/002 EE/Estonia Tourism
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
         ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, tudi s časovnim načrtom za njihovo uvedbo (2), ter zlasti točke 9 Sporazuma,
         ob upoštevanju predloga Evropske komisije,
         ob upoštevanju naslednjega:

                     (1)

                     Namen Evropskega sklada za prilagoditev globalizaciji (ESPG) je zagotoviti podporo delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov prenehale opravljati dejavnosti, ter pomoč pri njihovi ponovni vključitvi na trg dela.

                     (2)

                     Sredstva ESPG ne smejo presegati najvišjega letnega zneska 186 milijonov EUR (cene iz leta 2018), kot je določeno v členu 8(1) Uredbe Sveta (EU, Euratom) 2020/2093 (3).

                     (3)

                     Estonija je 12. novembra 2020 vložila vlogo za uporabo sredstev ESPG v zvezi z odpusti in prenehanjem opravljanja dejavnosti (v nadaljnjem besedilu: odpusti) v turistični industriji, ki jo opredeljujejo gospodarski sektorji, razvrščeni v statistično klasifikacijo gospodarskih dejavnosti v Evropski skupnosti (NACE), Revizija 2, oddelek 45 (Trgovina z motornimi vozili in popravila motornih vozil), 49 (Kopenski promet in cevovodni transport), 50 (Vodni promet), 51 (Zračni promet), 52 (Skladiščenje in spremljajoče prometne dejavnosti), 55 (Gostinske nastanitvene dejavnosti), 56 (Dejavnost strežbe jedi in pijač), 74 (Druge strokovne in tehnične dejavnosti), 77 (Dajanje v najem in zakup), 79 (Dejavnost potovalnih agencij, organizatorjev potovanj in druge s potovanji povezane dejavnosti), 90 (Kulturne in razvedrilne dejavnosti), 91 (Dejavnost knjižnic, arhivov, muzejev in druge kulturne dejavnosti), 92 (Prirejanje iger na srečo), 93 (Športne in druge dejavnosti za prosti čas), v Estoniji. Republika Estonija je ena enota v okviru regij na ravni NUTS 2 (skupne klasifikacije statističnih teritorialnih enot) (4). Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.

                     (4)

                     V skladu s členom 4(2) Uredbe (EU) št. 1309/2013 je vloga Estonije ocenjena za dopustno, ker odpusti resno vplivajo na zaposlenost ter nacionalno gospodarstvo.

                     (5)

                     Zato bi bilo treba uporabiti sredstva ESPG, da se zagotovi finančni prispevek v višini 4 474 480 EUR za vlogo, ki jo je vložila Estonija.

                     (6)

                     Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –

               SPREJELA NASLEDNJI SKLEP:

            Člen 1
            V okviru splošnega proračuna Evropske unije za proračunsko leto 2021 se iz Evropskega sklada za prilagoditev globalizaciji uporabi vsota 4 474 480 EUR v odobritvah za prevzem obveznosti in odobritvah plačil.

            Člen 2
            Ta sklep začne veljati na dan objave v Uradnem listu Evropske unije.
            Uporablja se od 20. maja 2021.

            V Bruslju, 20. maja 2021

                  Za Evropski parlament

                  predsednik

               D. M. SASSOLI

                  Za Svet

                  predsednica

               A. P. ZACARIAS

            (1)  UL L 347, 20.12.2013, str. 855.

            (2)  UL L 433 I, 22.12.2020, str. 29.

            (3)  Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L 433 I, 22.12.2020, str. 11).

            (4)  Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34).


Odločba Komisije z dne 21/05/2021 o razglasitvi združljivosti koncentracije s skupnim trgom (Zadeva št. COMP/M.10266 - ASTORG ASSET MANAGEMENT / CORIALIS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 24/03/2021 o razglasitvi združljivosti koncentracije s skupnim trgom (Zadeva št. COMP/M.10087 - PROXIMUS / NEXUS INFRASTRUCTURE / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 28/05/2021 o razglasitvi združljivosti koncentracije s skupnim trgom (Zadeva št. COMP/M.10228 - ADVENT / MONDIAL RELAY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/10/2020 o razglasitvi združljivosti koncentracije s skupnim trgom (Zadeva št. COMP/M.9695 - LVMH / TIFFANY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 22/04/2021 o razglasitvi združljivosti koncentracije s skupnim trgom (Zadeva št. COMP/M.10222 - CDPQ / TELEFÓNICA / FIBRASIL JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 06/05/2021 o razglasitvi združljivosti koncentracije s skupnim trgom (Zadeva št. COMP/M.10233 - CLEARLAKE / TA ASSOCIATES / CHARLESBANK / IVANTI) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2021/904 z dne 3. junija 2021 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (To poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.) (EULEX KOSOVO)

text:
                  4.6.2021

                  SL

                  Uradni list Evropske unije

                  L 197/114

         SKLEP SVETA (SZVP) 2021/904
         z dne 3. junija 2021
         o spremembi Skupnega ukrepa 2008/124/SZVP
         o misiji Evropske unije za krepitev pravne države na Kosovu (*) (EULEX KOSOVO)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 4. februarja 2008 sprejel Skupni ukrep 2008/124/SZVP (1).

                     (2)

                     Svet je 11. junija 2020 sprejel Sklep (SZVP) 2020/792 (2) o spremembi Skupnega ukrepa 2008/124/SZVP in podaljšanju misije do 14. junija 2021.

                     (3)

                     V okviru strateškega pregleda EULEX KOSOVO se je Politični in varnostni odbor (PVO) dogovoril, da bi bilo treba misijo podaljšati do 14. junija 2023 in da bi bilo treba nalogo zagotavljanja operativne podpore za dialog pod okriljem EU prenesti na urad Evropske unije na Kosovu do 31. decembra 2022.

                     (4)

                     Nič v tem sklepu se ne bi smelo razumeti kot poseganje v neodvisnost in avtonomijo sodnikov in tožilcev, ki so dejavni v sodnih postopkih v kontekstu EULEX KOSOVO.

                     (5)

                     Zaradi posebnega značaja dejavnosti EULEX KOSOVO v podporo sodnim postopkom, ki so bili preneseni znotraj države članice, je ustrezno, da se v tem sklepu določi predvideni znesek za kritje podpore za te prenesene sodne postopke in zagotovi izvajanje tega dela proračuna z dodelitvijo nepovratnih sredstev.

                     (6)

                     Skupni ukrep 2008/124/SZVP bi bilo treba ustrezno spremeniti.

                     (7)

                     Misija EULEX KOSOVO bo delovala v razmerah, ki se lahko poslabšajo in bi lahko ovirale uresničevanje ciljev zunanjega delovanja Unije, kot je določeno v členu 21 Pogodbe –

               SPREJEL NASLEDNJI SKLEP:

            Člen 1
            Skupni ukrep 2008/124/SZVP se spremeni:

                        (1)

                        v členu 3 se doda naslednji stavek:
                        „Naloga zagotavljanja operativne podpore za dialog pod okriljem EU se prenese na urad Evropske unije na Kosovu do 31. decembra 2022.“;

                        (2)

                        člen 16 se spremeni

                                    (a)

                                    v odstavku 1 se dodajo naslednji pododstavki:
                                    „Referenčni finančni znesek za kritje stroškov EULEX KOSOVO od 15. junija 2021 do 14. junija 2023 znaša 173 693 683 EUR. Od tega zneska je 57 900 000 EUR predvidenih za kritje stroškov EULEX KOSOVO za izvajanje njenega mandata na Kosovu, 115 793 683 EUR pa za kritje podpore prenesenim sodnim postopkom znotraj države članice.
                                    Komisija podpiše sporazum o dodelitvi nepovratnih sredstev s sodnim tajnikom, ki deluje v imenu sodnega tajništva, pristojnega za vodenje prenesenih sodnih postopkov za znesek 115 793 683 EUR. Za ta sporazum o dodelitvi nepovratnih sredstev veljajo pravila o nepovratnih sredstvih iz Uredbe (EU, Euratom) 2018/1046 Evropskega parlamenta in Sveta (*1).
                                    Referenčni finančni znesek za poznejše obdobje EULEX KOSOVO določi Svet.

                                       (*1)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembe uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).“;"

                                    (b)

                                    odstavek 4 se nadomesti z naslednjim:

                                       „4.   Za finančno izvrševanje proračuna misije je odgovorna EULEX KOSOVO, razen za zneske iz odstavka 1 v zvezi s podporo prenesenim sodnim postopkom znotraj države članice. V ta namen EULEX KOSOVO podpiše sporazum s Komisijo.“;

                        (3)

                        v členu 20 se v drugem odstavku prvi stavek nadomesti z naslednjim:
                        „Veljati preneha 14. junija 2023.“

            Člen 2
            Ta sklep začne veljati na dan sprejetja.

            V Luxembourgu, 3. junija 2021

                  Za Svet

                  predsednik

               P. N. SANTOS

            (*)  To poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

            (1)  Skupni ukrep Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (UL L 42, 16.2.2008, str. 92).

            (2)  Sklep Sveta (SZVP) 2020/792 z dne 11. junija 2020 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO) (UL L 193, 17.6.2020, str. 9).


title: Sklep Sveta (SZVP) 2021/908 z dne 4. junija 2021 o spremembi Sklepa 2012/642/SZVP o omejevalnih ukrepih zaradi razmer v Belorusiji

text:
                  4.6.2021

                  SL

                  Uradni list Evropske unije

                  LI 197/3

         SKLEP SVETA (SZVP) 2021/908
         z dne 4. junija 2021
         o spremembi Sklepa 2012/642/SZVP o omejevalnih ukrepih zaradi razmer v Belorusiji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 15. oktobra 2012 sprejel Sklep 2012/642/SZVP (1) o omejevalnih ukrepih proti Belorusiji.

                     (2)

                     Evropski svet je 24. in 25. maja 2021 sprejel sklepe, v katerih je odločno obsodil prisilno prizemljitev letala družbe Ryanair v Minsku v Belorusiji 23. maja 2021, ki je ogrozila varnost v letalstvu, ter dejstvo, da so beloruske oblasti pridržale novinarja Romana Protaseviča in Sofijo Sapega. Svet je pozval, naj sprejme potrebne ukrepe, s katerimi bo beloruskim letalskim družbam prepovedan prelet zračnega prostora Unije, letom, ki jih opravljajo zadevne letalske družbe, pa onemogočen dostop do letališč Unije.

                     (3)

                     Glede na resnost tega incidenta je Svet odločil, da bi bilo treba od držav članic zahtevati, da odrečejo dovoljenje za pristanek, vzlet ali prelet prek svojih ozemelj vsem zrakoplovom, ki jih upravljajo beloruski letalski prevozniki, tudi kot prevozniki, ki tržijo lete.

                     (4)

                     Za izvedbo tega ukrepa je potrebno nadaljnje ukrepanje Unije.

                     (5)

                     Sklep 2012/642/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            V Sklep 2012/642/SZVP se vstavi naslednji člen:

                  „Člen 2a

                     1.   Države članice vsem zrakoplovom, ki jih upravljajo beloruski letalski prevozniki, tudi kot prevozniki, ki tržijo lete, odrečejo dovoljenje za pristanek, vzlet ali prelet prek svojih ozemelj v skladu z svojimi nacionalnimi pravili in zakonodajo ter ob upoštevanju mednarodnega prava, zlasti ustreznih mednarodnih sporazumov o civilnem letalstvu.

                     2.   Odstavek 1 se ne uporablja, če gre za zasilni pristanek ali zasilni prelet.

                     3.   Odstavek 1 se ne uporablja, če zadevna država članica ali zadevne države članice določijo, da je pristanek, vzlet ali prelet nujen zaradi humanitarnih namenov ali katerih koli drugih namenov, združljivih s cilji tega sklepa. V takem primeru zadevna država članica ali zadevne države članice opozorijo druge države članice in Komisijo.“.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 4. junija 2021

                  Za Svet

                  predsednica

               A. P. ZACARIAS

            (1)  Sklep Sveta 2012/642/SZVP z dne 15. oktobra 2012 o omejevalnih ukrepih zaradi razmer v Belorusiji (UL L 285, 17.10.2012, str. 1).


Odločba Komisije z dne 30/07/2019 o razglasitvi združljivosti koncentracije s skupnim trgom (Zadeva št. COMP/M.9425 - Genstar Capital Partners LLC / TA Associates, L.P. / GS Topco LP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta z dne 3. septembra 2019 o sprejetju stališča Sveta o predlogu spremembe proračuna Evropske unije št. 3 za proračunsko leto 2019

text:
                  6.9.2019

                  SL

                  Uradni list Evropske unije

                  C 302/4

         SKLEP SVETA
         z dne 3. septembra 2019
         o sprejetju stališča Sveta o predlogu spremembe proračuna Evropske unije št. 3 za proračunsko leto 2019
         (2019/C 302/04)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,
         ob upoštevanju naslednjega:

                     —

                     proračun Unije za proračunsko leto 2019 je bil dokončno sprejet 12. decembra 2018 (2),

                     —

                     Komisija je 22. maja 2019 predložila predlog, ki vsebuje predlog spremembe proračuna št. 3 k splošnemu proračunu za proračunsko leto 2019 –

               SPREJEL NASLEDNJI SKLEP:

            Edini člen
            Svet je stališče o predlogu spremembe proračuna Evropske unije št. 3 za proračunsko leto 2019 sprejel 3. septembra 2019.
            Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

            V Bruslju, 3. septembra 2019

                  Za Svet

                  Predsednica

               T. TUPPURAINEN

            (1)  UL L 193, 30.7.2018, str. 1.

            (2)  UL L 67, 7.3.2019, str. 1.


Odločba Komisije z dne 02/09/2019 o razglasitvi združljivosti koncentracije s skupnim trgom (Zadeva št. COMP/M.9482 - Comcast Corporation / SK Telecom Co., Ltd / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/07/2019 o razglasitvi združljivosti koncentracije s skupnim trgom (Zadeva št. COMP/M.9389 - Porsche Holding Gesellschaft m.b.H. / SIVA – Sociedade de Importação de Veículos Automóveis, S.A./Soauto – SGPS, S.A.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/08/2019 o razglasitvi združljivosti koncentracije s skupnim trgom (Zadeva št. COMP/M.9457 - Next Alt SARL / Sotheby's) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU, Euratom) 2019/1568 z dne 16. septembra 2019 o imenovanju člana Evropskega ekonomsko-socialnega odbora na predlog Kraljevine Danske

text:
                  20.9.2019

                  SL

                  Uradni list Evropske unije

                  L 242/1

         SKLEP SVETA (EU, Euratom) 2019/1568
         z dne 16. septembra 2019
         o imenovanju člana Evropskega ekonomsko-socialnega odbora na predlog Kraljevine Danske
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 302 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju predloga danske vlade,
         ob upoštevanju mnenja Evropske komisije,
         ob upoštevanju naslednjega:

                     (1)

                     Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020. Klaus MATTHIESEN je 25. maja 2016 s Sklepom Sveta (EU, Euratom) 2016/848 (3) kot član zamenjal Mikkela DALSGAARDA. Thomas HOELGAARD je 20. marca 2018 s Sklepom Sveta (EU, Euratom) 2018/488 (4) kot član zamenjal Klausa MATTHIESENA.

                     (2)

                     Zaradi konca mandata člana Thomasa HOELGAARDA se je sprostilo mesto člana Evropskega ekonomsko-socialnega odbora –

               SPREJEL NASLEDNJI SKLEP:

            Člen 1
            Za preostanek mandata, ki se izteče 20. septembra 2020, se za članico Evropskega ekonomsko-socialnega odbora imenuje:

                        —

                        Tina CHRISTENSEN, Vice president at United Federation of Danish Workers.

            Člen 2
            Ta sklep začne veljati na dan sprejetja.

            V Bruslju, 16. septembra 2019

                  Za Svet

                  Predsednica

               T. TUPPURAINEN

            (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

            (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).

            (3)  Sklep Sveta (EU, Euratom) 2016/848 z dne 25. maja 2016 o imenovanju člana Evropskega ekonomsko-socialnega odbora na predlog Kraljevine Danske (UL L 141, 28.5.2016, str. 78).

            (4)  Sklep Sveta (EU, Euratom) 2018/488 z dne 20. marca 2018 o imenovanju člana Evropskega ekonomsko-socialnega odbora na predlog Kraljevine Danske (UL L 81, 23.3.2018, str. 19).